CELEX: C2005/045/28
Language: hu
Date: 2005-02-19 00:00:00
Title: C-494/04. sz. ügy: A Hoge Raad der Nederlanden 2004. november 26-án kelt végzésével a Heintz van Landewyck kontra Staatssecretaris van Financiën ügyben benyújtott előzetes döntéshozatal iránti kérelem

19.2.2005   
            
            
               HU
            
            
               Az Európai Unió Hivatalos Lapja
            
            
               C 45/15
            
         A Hoge Raad der Nederlanden 2004. november 26-án kelt végzésével a Heintz van Landewyck kontra Staatssecretaris van Financiën ügyben benyújtott előzetes döntéshozatal iránti kérelem
   (C-494/04. sz. ügy)
   (2005/C 45/28)
   Az eljárás nyelve: holland
   A Hoge Raad der Nederlanden (Holland Legfelsőbb Bíróság) 2004. november 26-án kelt végzésével, amely 2004. december 1-én érkezett a Bíróság Hivatalához, a Heintz van Landewyck kontra Staatssecretaris van Financiën ügyben előzetes döntéshozatal iránti kérelmet nyújtott be az Európai Közösségek Bíróságához az alábbi kérdések tekintetében:
   
               1.
            
            
               A jövedékiadó irányelvet (1) úgy kell-e értelmezni, mint amely megköveteli a tagállamoktól olyan rendelkezések meghozatalát, amelyek alapján vissza kell téríteniük vagy be kell számítaniuk azokat az összegeket, melyeket jövedéki adóként fizettek meg vagy amelyek ilyen címen esedékesek abban az esetben, ha a kérelmező (adóraktár működtetésére jogosító engedély tulajdonosa) nem használta és nem is tudja felhasználni a jövőben sem a jövedékiadó-köteles termékekhez való csatolásuk előtt eltűnt zárjegyeket, és amikor harmadik személyek sem most, sem a jövőben nem tudják jogszerűen felhasználni a zárjegyeket, noha nem zárható ki, hogy felhasználták vagy fel fogják használni a zárjegyeket oly módon, hogy illegálisan forgalomba hozott dohánytermékekhez csatolják őket?
            
         
               2
            
            
               
                           (a)
                        
                        
                           A hatodik irányelvet (2), és különösen 27. cikkének (1) és (5) bekezdését úgy kell-e értelmezni, hogy az a tény, miszerint a holland kormány a kilencedik irányelvvel módosított hatodik irányelv 27. cikkének (5) bekezdésében meghatározott határidő leteltét követően értesítette a Bizottságot arról a szándékáról, hogy a dohánytermékekre vonatkozó adókivetés tekintetében fent kívánja tartani a különös eljárást, azt jelenti, hogy ha valaki arra hivatkozik az értesítés tényleges megtörténtének időpontja után, hogy a határidőt nem tartották be, a fenti különös adókivetési eljárás nem alkalmazható az értesítést követően?
                        
                     
                           (b)
                        
                        
                           Ha a 2(a) kérdésre adott válasz nemleges, a hatodik irányelvet, és különösen 27. cikkének (1) és (5) bekezdését úgy kell-e értelmezni, hogy a Wet op de Omzetbelasting 28. cikkében meghatározott, a dohánytermékekre vonatkozó különös adókivetési eljárás nem alkalmazható azért, mert összeegyeztethetetlen az irányelv fent említett rendelkezéseiben meghatározott feltételekkel?
                        
                     
                           (c)
                        
                        
                           Ha a 2(a) kérdésre adott válasz nemleges, a hatodik irányelvet, és különösen 27. cikke (1) és (5) bekezdését úgy kell-e értelmezni, hogy az 1. kérdésben meghatározott körülmények esetén a hozzáadottérték-adó visszatérítés megtagadása ellentétes annak rendelkezéseivel?
                        
                     
         
      (1)  A jövedékiadó-köteles termékekre vonatkozó általános rendelkezésekről és e termékek tartásáról, szállításáról és ellenőrzéséről szóló, 1992. február 25-i 92/12/EGK tanácsi irányelv, HL 1992 L 76., 1. o.
   
      (2)  A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv, HL 1977 L 145., 1. o.